Pronoterus

Pronoterus er en slekt av biller som ligner vannkalver.

Utseende 
Små (2,3-2,6 millimeter), ovale, blanke, rødlige til svarte biller, de ligner mye på vannkalver, men kan skilles fra disse på at kroppen er nokså høyt hvelvet (vannkalvene er temmelig flate) og bredest foran midten (hos vannkalvene er kroppen vanligvis bredest i eller bak midten, eller de er jevnbrede). Dekkvingene har litt åpne og uregelmessige punktrader.

Levevis 
De er rovdyr som lever i vann, og noen av artene er raske svømmere, andre ikke så gode. Noen av artene graver i bunnmudder og bredden av vannet.

Utbredelse 
Slekten er utbredt i Sør-, Mellom og Nord-Amerika, fra Bolivia i sør til Michigan i nord.

Systematisk inndeling

 Ordenen biller, Coleoptera
 Underordenen Adephaga
 Familien Hornvannkalver, Noteridae
 Slekten Pronoterus Sharp, 1882
 Pronoterus obscuripennis Fleutiaux & Sallé, 1890
 Pronoterus punctipennis Sharp, 1882
 Pronoterus semipunctatus (LeConte, 1878)

Eksterne lenker 
 Pronoterus på GBIF 
 bugguide.net - bildedatabase over nordamerikanske insekter 
 

Vannkalver
Biller formelt beskrevet i 1882
Dyr formelt beskrevet av David Sharp